Лукас Подолски
Лукас Подолски (, рождено име Лукаш Подолски (), прякор Полди) е германски футболист-нападател от полски произход. Висок e 1,82 м, тегло 81 кг.

Биография 
Роден е на 4 юни 1985 г. в град Гливице, Полша. Той е син на полския футболист Валдемар Подолски. През 1987 г. когато е на 2 години семейството му се изселва в Германия и се установява в град Бергхайм, близо до Кьолн. Играе с номер 10 на фланелката в клубните си отбори и с номер 20 в . Притежава всички качества на един модерен съвременен нападател. Винаги е желал да играе в националния отбор на своята родна страна Полша. През 2005 г. става рекламно лице на фирмата за спортни стоки Адидас.

Кьолн 
Първият отбор в който играе Подолски (от 1991 г.) е германския ФК Бергхайм 07, след това (от юли 1995 г.) преминава в германския ФК Кьолн. През сезон 2003/2004 започва да играе в мъжкия състав на ФК Кьолн в Първа Бундеслига. На 1 юни 2006 г. преминава в Байерн за сумата от 10 милиона евро.

Байерн Мюнхен 
За Байерн дебютира на 11 август срещу Борусия Дортмунд. На 14 октомври вкарва първия си гол за „баварците“. Той е срещу Херта. След привличането на Мирослав Клозе и Лука Тони, Полди почти не започва като титуляр и много скоро формата му пада.

Завръщане в Кьолн 
В началото на сезон 2009 – 10 преминава в Кьолн, но сезонът за Подолски е разочароващ – той вкарва едва 2 гола. През сезон 2010 – 11 Полди вкарва 13 гола за Кьолн и е основна фигура в състава на „козлите“. През март 2011 вкарва своят гол номер 50 в Бундеслигата. Въпреки изпадането на Кьолн във Втора Бундеслига, Подолски изиграва невероятен сезон – вкарва 18 гола в 29 мача. На 30.4.2012 г. става ясно, че Подолски ще играе в лондонския Арсенал от лятото, до неопределен срок.

Арсенал 
На 12 август 2012, Подолски вкарва два гола в предсезонен мач срещу бившия си Кьолн, единият от дузпа за победата на Арсенал с 4 – 0. Дебютира официално на 18 август в мача Арсенал-Съндърланд, завършил 0 – 0 след разочароващо представяне на Арсенал. Той играе 63 минути, след което е заменен от друг играч, закупен през лятото на 2012 – Оливие Жиру.

Интер 
На 5 януари 2015 г. Лукас пристигна в Милано, където преминава при нерадзурите под наем от Арсенал до края на сезона с опция за откупуване правата на играча от страна на Интер. Трансферната сума не се съобщава.

Национален отбор 
През 2003, полските медии предполагат, че Подолски ще играе за . Tогавашния треньор на отбора, Павел Янаш обаче, е на друго мнение – той открито заявява, че един или два добри мача в Бундеслигата не означават, че има място в националния отбор, a в Полша има достатъчно други нападатели, които заслужават това място.

След като таланта му вече е открит, Подолски е решил да играе за .

Евро 2004 
През 2004 участва на Европейското в Португалия, записвайки 1 мач, влязъл на мястото на Торстен Фрингс срещу .

Световно първенство 2006 
Дебютира на Световно първенство на 9 юни 2006 г. в мача - (4 – 2). Първият си гол на световно първенство отбелязва в третия мач на Германия с , завършил 3 – 0. В осминафиналната среща Германия-Швеция (2 – 0) отбелязва и двата гола за . Така става първият играч от 1962 насам, който вкарва 2 гола в рамките на 12 минути в мач от Световно. Той е едва третият играч за всички времена, който може да се похвали с такова постижение. Трите гола на Подолски на това световно го изравняват по голове със Роналдиньо, Тиери Анри, Фернандо Торес, Давид Вия, Макси Родригез, Ернан Креспо и Зинедин Зидан. Подолски е обявен за най-добър млад играч на първенството, подобно на играчи като Лионел Меси и Кристиано Роналдо.

Евро 2008 
В квалификациите за Евро 2008, Подолски вкарва 4 гола за рекордния разгром на  над Сан Марино с 13 – 0. Той е третият футболист, който вкарва 4 гола за Германия (след Герд Мюлер и Михаел Балак). На квалификациите Подолски показва докрай голмайсторските си умения, като вкарва два гола на  (4 – 1) и , където допринася за всичките 4 гола.

На 8 юни Подолски играе срещу родината си – , която за първи път преминава отвъд квалификациите на европейско първенство. Тези два гола го слагат начело във временното класиране, но това трае докато Давид Вия не отбелязва хеттрик срещу . На следващия мач, срещу , вкарва единствения гол за  отново в 79-а минута, докогато хърватите изненадващо водят с 2 – 0. В четвъртфинала срещу , Подолски центрира към Бастиан Швайнщайгер, който вкарва единствения гол в мача с глава.

За да затвърди партньорството между Марио Гомес и Мирослав Клозе, Йоахим Льов използва Подолски като атакуващ полузащитник, а не като нападател. След недоволството на феновете обаче, Подолски е върнат на обичайната си позиция – нападател.

Това не помага на  на финала – Подолски дава всичко от себе си, но немците губят от  с 1 – 0.

По време на европейското, Подолски получава удар с глава от Давид Силва, който обаче остава незабелязан от съдиите. Подолски влиза в идеалния отбор на Евро 2008.

Световно първенство 2010 
Още в първия мач на  в квалификациите за Световно първенство по футбол 2010 в ЮАР, Подолски вкарва два гола срещу  и забожда гол на . След квалификациите, Подолски се нарежда втори при голмайсторите след сънародника си Мирослав Клозе.

Отличното представяне на Подолски продължава и в груповата фаза, като още в първия мач срещу  вкарва първия немски гол, а по-късно подава на Томас Мюлер за третия гол. В мача срещу  Подолски е спънат в наказателното поле от Неманя Видич през второто полувреме и получава правото да изпълни дузпата, но я пропуска. През 36-а минута Мирослав Клозе е изгонен след 2-ри жълт картон, а  губи изненадващо с 1 – 0.

Подли все пак се реваншира на 1/16 финала срещу , където вкарва за 2 – 0. Мача завършва 4 – 1.

Последния мач на  на това Световно първенство по футбол е срещу . Подолски подава на Мирослав Клозе за втория гол в мача (първия на Клозе, тъй като той се разписва два пъти в мача). Немците печелят отново много убедително с 4 – 0.

Те отново са спряни от Червената фурия, , отново със 1 – 0, но този път гола е на Карлес Пуйол в 73-та минута.

Евро 2012 
Подолски записва 2 асистенции и 3 гола в квалификационната фаза за Евро 2012, с което спомага за пълния актив на  – 10 победи от 10 мача. Подли играе и в трите мача в груповата фаза, третия от които е неговия мач номер 100 с националната фланелка на  и се разписва в него. Последния мач на Подли в турнира е последен и за немците – те губят с 2 – 1 на полуфинала от , в който светлините са насочени изцяло към Марио Балотели – изгряваща италианска звезда. Балотели вкарва и двата гола за „адзурите“.

На свой ред, адзурите губят на финала. Този път отново триумфира . Червената фурия ги отнася с 4 – 0.

Успехи

Статистика

Външни препратки 
 national-football-teams.com
 Уебсайт на Лукас Подолски

Германски футболисти
Футболисти на ФК Кьолн
Футболисти на Байерн Мюнхен
Футболисти на Арсенал
Футболисти на Интер Милано
Футболисти на Галатасарай
Поляци в Германия